नए युवकों को आतंक के मकड़जाल में फंसाने के लिए मारे गए आतंकवादियों के अंतिम संस्कार का मौका सबसे ज्यादा इस्तेमाल होता है। इस दौरान हज़ारों लोग एकत्र होते हैं और किशोरों को आतंक से जुड़ने की कसम दिलाई जाती है। इसके कुछ ही दिन में आतंकवादी उसे अपने साथ ले जाते हैं और नाममात्र की ट्रेनिंग देकर आतंक की अंधी राह में धकेल देते हैं। ऐसे में वो सुरक्षा बलों के आसान शिकार बन जाते हैं। हालांकि, सुरक्षा बल अक्सर मुठभेड़ के दौरान भी ऐसे युवकों की उनके घरवालों से बात कराकर हथियार डालने के लिए तैयार करते हैं। कई बार इनके अच्छे नतीजे भी निकले हैं।